Կան եւ Վախտանգի ծնողների՝ Հասանի եւ Մամայի հնագույն արձանագրությունները. «Աստծու կամքով ՈԼԱ (1282) թ. ես՝ Վախտանգի որդի Հասանս, Հաթերքի, Հանդաբերդի, Խաչենաբերդի, Հավքախաղացի տերս, որպես իշխանապետ մնացի Խ տարի, շատ պատերազմներ մղեցի եւ Աստծու օգնությամբ հաղթեցի իմ թշնամիներին: Ես ունեցա վեց որդի. Բերդերն ու գավառները տվեցի նրանց եւ ես եկա վանք, իմ եղբայր իշխան Գրիգորիսի մոտ եւ կրոնավոր դարձա, մեծ չարչարանքով ու բազում հնարքներով Հազուից (կամ Ազուից) բերեցի այս խաչքարը ու կանգնեցրի այս սուրբ նշանը, որպես հիշատակ իմ հոգու համար: Ովքեր երկրպագում են, թող աղոթքների մեջ հիշեն»: